કચ્છના ઇતિહાસમાં અનેક વિચારવંતો થઈ ગયા, જેમાંથી એક હતો કેરાકોટમાં રાજધાની ફેરવી નાંખનાર જામ લાખો ફુલાણી. તેને વિચાર આવ્યો કે આ વિશ્ર્વનો અંત શું છે? દુનિયા ક્યાં પૂરી થતી હશે? આ રહસ્યોનો તાગ મેળવવા જામ લાખો ફુલાણી પોતાના અમુક સાહસિકોને લઈ સફરે નીકળ્યા. આ પ્રયાસ લોકોમાં ‘સૂરજની...’ના નામે જાણીતો થતો. જામ લાખાનો આ દુનિયાનો અંત જાણવાનો પ્રયાસ કહે છે કે સફળ ના થયો અને અમુક સમય બાદ તે પરત ફર્યો ત્યારે અષાઢ મહિનો હતો, કચ્છની ધીંગી ધરાએ લીલી ચાદર ઓઢેલી હતી. મંદ મંદ ઠંડી હવાઓ વાતી હતી અને ત્યારે જ્યારે પોતાની ધરતીને આ રૂપમાં જોઈ જામા લાખા ફુલાણી અત્યંત આનંદિત થયા અને અષાઢી બીજને જ કચ્છના નવા વર્ષ તરીકે ઊજવવાની જાહેરાત કરી, સમગ્ર કચ્છમાં અષાઢી બીજને નવા વર્ષ તરીકે ઊજવવાનાં ફરમાન જાહેર થયાં.